For to af landsdelens Lotto-spillere har weekenden været ekstra sød. Både i Thisted og Viborg er der ifølge Danske Spil nu to personer, der er blevet adskillige millioner rigere. Det skriver spilselskabet i en pressemeddelelse . Den største gevinst er endt hos en spiller fra Thisted, der lørdag ramte de syv tal og dermed kan hente syv millioner kroner fra Lotto. Kuponen er ifølge Danske Spil blevet købt hos tankstationen Kvix på havnen i Thisted. På vej mod 2021-niveau I Viborg er der blevet indkasseret lige knap 2,5 millioner kroner til spiller via sit såkaldt Plus-abonnement. De mange penge stammer fra Eurojackpot, hvor viborgenseren løb med en delt andenpræmie ved fredagens udtrækning. Med weekendens to heldige spillere er Thisted Kommune allerede godt på vej til at tangere antallet af ny millionærer i 2021. Her var der ifølge Danske Spil to ny millionærer. I Viborg var der fem borgere, der kunne kalde sig millionærer efter at have spillet gennem Danske Spil.

Referat:
To spillere fra landsdelen er i løbet af weekenden blevet mange millioner rigere.